Епитафии
Ишаллах! – ако е жив „Будилникът“, да дочака онова време, кога са преселват в лоното Аврамово нашите велики поети, нашите политически и икономически деятели и нашите фарисеи, то той ще им воздигне такива паметници, каквито не са воздигале дору и букурещките българе на Раковски. Тие паметници „Будилникът“ ще украси и имената на почившите ще обезсмърти със следующите от злато надписи:

На № 1:
 Лежи намусено в гроблето
 наш Петър Кучкин – базиргян,
 стърчи му нагоре шкембето
 като цял тулум с шарлаган.

 Я плачете, я ридайте,
 вси български чада, -
 няма вече кой да коси
 чуждата ливада;
 няма вече кой да краде
 цванчета народни,
 няма вече кой да бъде
 епитроп черковни!

На № 2:
 Тука лежат кокалците
 на кир Михалаки, -
 той имаше празна глава
 и дълги мустаки.

На № 3:
 През река Лета в ладия харонска
 отива в рай една глава конска.
  Господи, помени раба твоего доктора Простича.

На № 4:
 Изровен гробът с мотика,
 сандъкът със злато обкован, -
 във него лежи владика -
 тулум сос слама и катран.
 Ум имал нявга в краката
 и чувства топли в чарвата!

На № 5:
 Тук почива тъпанарче,
  сатирово чедо.
 Спи, почивай, бре м...че, -
  ти си бил говедо.

На № 6:
 Тук е легнало сарафче,
 хранено само сос трици, -
 патриот беше клетото -
 спечели двесте жълтици!

На № 7:
 Тук гние голям патриот -
 редакторът на „Народност“, -
 знаменит беше идиот
 и прочут само сос подлост.Става дума за Иван Касабов, Иван Богоров и Иван Грудов.

На № 8:
 Найденов и Генович
  са два философа, -
 един има просен ум,
  други празна кофа.

На № 9:
 Бог да убие гърците,
 че са рано попеле,
 та събудиле Григорча,
 да разточи зелникът:
 дорде да го разточи,
 девет села изгори,
 дорде да го замеси,
 осем попа разпопи,
 дорде да го опече,
 девет къщи разплака.
 Кога седнале да ядат,
 нещо крукна в зелникът;
 секи вика: „буба е“,
 Стоил вика: „жаба е“;
 секи бяга нагоре,
 Стоил бяга надоле;
 всеки иде със уши,
 Стоил иде без уши.

Бележки на автора

Бележки 

Публицистика